Title: ประกาศคณะกรรมการควบคุมการขนส่งทางบกประจำจังหวัดสุรินทร์ ฉบับที่ 91 (พ.ศ. 2551) เรื่อง ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 4จังหวัดสุรินทร์ สายที่ 4385 สุรินทร์-บ้านปรีง โดยยกเลิกรายละเอียดเส้นทางช่วงสุรินทร์-บ้านหนองเหล็ก

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดสุรินทร์
ฉบับที่
๙๑ (พ.ศ. ๒๕๕๑)
เรื่อง
ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด
๔ จังหวัดสุรินทร์ สายที่ ๔๓๘๕ สุรินทร์-บ้านปรีง
โดยยกเลิกรายละเอียดเส้นทางช่วงสุรินทร์-บ้านหนองเหล็ก[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดสุรินทร์
ฉบับที่ ๓๑ (พ.ศ. ๒๕๓๑) ลงวันที่ ๓๐ พฤศจิกายน ๒๕๓๑
กำหนดเส้นทางสำหรับการขนส่งประจำทางด้วยรถโดยสาร หมวด ๔ จังหวัดสุรินทร์ สายที่
๔๓๘๕ สุรินทร์-บ้านปรีง ขึ้น นั้น

คณะกรรมการควบคุมการขนส่งทางบกประจำจังหวัดสุรินทร์ได้พิจารณาเห็นสมควรปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดสุรินทร์ ในการประชุมครั้งที่
๑/๒๕๕๐ เมื่อวันที่ ๒๖ ตุลาคม ๒๕๕๐
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๘/๒๕๕๑
เมื่อวันที่ ๖ พฤษภาคม ๒๕๕๑
จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร หมวด ๔
จังหวัดสุรินทร์ สายที่ ๔๓๘๕ สุรินทร์-บ้านปรีง โดยให้ยกเลิกรายละเอียดเส้นทางแยกช่วงสุรินทร์-บ้านหนองเหล็ก
โดยให้ใช้รายละเอียดเส้นทางดังต่อไปนี้ คือ

สายที่ ๔๓๘๕ สุรินทร์-บ้านปรีง
เริ่มต้นจากสถานีขนส่งผู้โดยสารจังหวัดสุรินทร์
ไปตามทางหลวงแผ่นดินหมายเลข ๒๑๔ ผ่านบ้านตะแบกน้อย บ้านตะแบกใหญ่ อำเภอจอมพระ
บ้านวารไพรศรี ถึงบ้านหนองยาง แยกซ้ายไปตามทางหลวงชนบท ผ่านบ้านหนองขาม
บ้านหนองไม้ถี่ บ้านเฉนียง บ้านตาเป็ก ไปสุดเส้นทาง ณ
สถานที่จอดรถโดยสารประจำทางบ้านปรีง
ช่วงสุรินทร์-บ้านหนองกระดาน
เริ่มต้นจากสถานีขนส่งผู้โดยสารจังหวัดสุรินทร์ ไปตามทางหลวงแผ่นดินหมายเลข ๒๑๔ ผ่านบ้านตะแบกน้อย
บ้านตะแบกใหญ่ ถึง กม. ๒๔ แยกซ้ายไปตามทางหลวงชนบท ผ่านบ้านปะสวาย บ้านตาเมาะ
บ้านขวาง ไปสุดเส้นทาง ณ สถานที่จอดรถโดยสารประจำทางบ้านหนองกระดาน

ประกาศ
ณ วันที่ ๒๗ พฤษภาคม พ.ศ. ๒๕๕๑
วีระ
 ศรีวัฒนตระกูล
รองผู้ว่าราชการจังหวัด
ปฏิบัติราชการแทน
ผู้ว่าราชการจังหวัดสุรินทร์
ประธานกรรมการควบคุมการขนส่งทางบก
ประจำจังหวัดสุรินทร์

ปริยานุช/ผู้จัดทำ
๒๖
สิงหาคม ๒๕๕๑

[๑]
ราชกิจจานุเบกษา เล่ม ๑๒๕/ตอนที่ ๙๗ ง/หน้า ๑๗๘/๒๑ สิงหาคม ๒๕๕๑